# Tuṛuft

| Tuṛuft |
| --- |
|  |
| zone continentale et îles environnantes, continent |
| Yamu ɣ | Eurasie, Ustfisti, Akal, Afro-Eurasie  |
| Ism | Europa, Uropa  |
| Ism agzzaylu | 欧, 歐, 欧  |
| Nommé(e) en référence à | Europe  |
| Iɣrɣr afnɣakal | hémisphère nord  |
| Umlan Ifnɣakaln | 53°30′0″N 15°30′0″E  |
| Coordonnées du point le plus à l'est | 76°42′9″N 69°5′23″E  |
| Coordonnées du point le plus au nord | 81°51′16″N 59°14′37″E  |
| Coordonnées du point le plus au sud | 34°48′3″N 24°7′20″E  |
| Coordonnées du point le plus à l'ouest | 38°36′9″N 28°50′5″O  |
| Ida akkʷ yattuyn | Elbrouz  |
| Ida akkʷ itrmn | mer Caspienne  |
| Issar iwtta d | Asya  |
| Ittgli s | limites de l'Europe  |
| Discipline dont c'est l'objet | études européennes  |
| Date de découverte ou d'invention | 200000 ans av. J.⁠-⁠C., 1200000 ans av. J.⁠-⁠C.  |
| Ittuglam ɣ usɣun |   |
| Aɣzuz | drapeau de l'Europe  |
| Géographie | géographie de l'Europe  |
| Histoire | histoire de l'Europe  |
| Commune/aire urbaine la plus peuplée | Istanbul  |
| Économie du sujet | économie de l'Europe  |
| Démographie du sujet | démographie de l'Europe  |
| URL de l'instance Lemmy |   |
| Tag Stack Exchange |   |
| Catégorie pour cartes géographiques | Category:Maps of Europe  |
|  |

**Tuṛuft** niɣ d **Uṛubba** (s Tinglizit: **Europe,** s Tɛrabt: أوروبا) tga yat ɣ sat Tmnẓiwin n umaḍal. Nttat ad kullu gisnt illan ɣ uzgn agafay n twjja tanakalt, tili taggat nns ɣ uzgn n iming. Igli tt ɣ ugafa ugaru Arkti, ɣ utaram Agaru Anaṭlaṣ, ɣ iffus illa as yilel Agrakal, d tmnẓawt n Wasya ɣ iming. Tssar Tuṛuft d Wasya yat tskka n wakal mi ismn Uṛasya, tili daɣ ɣ Afṛu-Urasya d Ifriqya d Asya. Ar ttinin is tbḍa d Asya s idrarn n Uṛal d iɣzr n Ural, d Ilell n Qzwin d idrarn n Quqaz d Ilell Asggan d igṛḍan n Turkya.

Tɣʷi Tuṛuft kra n 10,186,000 km² n isimna, niɣ d 2% sɣ isimna n wakal, ɣayad ad gis iskrn tamnẓawt tis snat s tmẓi. Ɣ igr n tsrtit, tbḍa tmnẓawt ad f 50 n tmizar. Rusya ad akkʷ gisnt imqquṛn, teṭṭaf 39% sɣ isimna n tmnẓawt, d 15% sɣ imzdaɣn nns. Ilkm wuṭṭun n imzdaɣn n Tuṛuft kra n 745 mlyun ɣ 2021 (ini 10% iɣ imzdaɣn n umaḍal); tucka d ɣ wis kraḍ n idawn tiɣrdin Asya d Tafriqt. Anzwi n Urupa ar gis iffal usttif anaṭlaṣ yulban, ayad ar yakka yan unzwi ur ijfin ɣ tagrst d unbdu, ɣ tuggt n tmnẓawt. Kra ar nttaggug ilel, kra ar ttyawmnadn imzarayn n imirn, ar ittili yan unzwi amnẓaw uggar.

Tadlsa n Tuṛuft tsmun mnnawt tdlsiwin tinamurin d tisgawanin, lli ganin iẓuṛan imuẓẓann n tɣrma tutrimt tanflayt. Tadlsiwin ad ar d nit ttiwrrint s Ndi-yunan d Ṛuma n zikk, slawan akkʷ s imḍfarn nnsnt ɣ imasiḥn, gin ilmma zun d iẓuṛan ttyawdranin. Issnti s taḍuṛi n Tmnukda Taṛumanit Tutrimt ɣ usggʷas n 476, assikl n tmasiḥit ɣ Tuṛuft yiwi s uzmz Anammas naf-aklassik d mayad izri ɣ uzmz n izwagn. Tankra Taṭalyanit tkka mnnawt tmizar n tuṛuft tutrimt, tccucka d ixf nns d waddad adɣran, tfk talalit i mnnaw irzuzɣiwn inamurn.

Tanfgant lli daɣ ittyawsnayn tdum taẓuṛi d twssna, ig yan sɣ imntiln lli issiwsn ɣ ummutti s uzmz atrar. Sɣ uzmz n ifitn lli s tzwar Sbanya d ubrtqiz, tsmd Tuṛuft yat twuri imqquṛn ɣ tɣawsiwin timaḍlanin s mnnaw wannagn d islakn ɣ umaḍal. Gr tasut tis 16 d tis 20, sdurrint tiffaɣ tinuṛufin id mirikan s sin, d tuggt n idɣarn ɣ Tfriqt d Usyanya, d umaka n Wasya.

Azmz n Tfawin d Tgrawla Tafransist, d Imnɣitn n Napoléon glin udm n tmnẓawt ɣ igr n twssna d tsrtit d tdamsa sɣ tigira n tasut tis 17 ar azgn amzwaru n tasut tis 19. Tagrawla Tamgurant da issntin ɣ ibr-Briṭanya ɣ tigira n tasut tis 18, tssnti zziɣ d yan unfal aẓuṛan ɣ tdamsa, d twssna, d wamun ur d ka ɣ Tuṛuft n utaram maccan ɣ umaḍal akkʷ. Imnɣitn imaḍlann s sin nkrn, zrin s ma iggutn ɣ Tuṛuft, ɣaylli yiwin, ɣ tuẓẓumt n tasut tis 20, s taḍuṛi n tnbaḍt n Tuṛuft n Utaram f tɣawsiwin timaḍlanin. Ɣ wakud ann ad tbuɣla Tamunt Tasubyant d Iwunak mullinin, mcalan f tirni tasnwngamt d manwa a rad dar yili iḍiṣ agraɣlan iggutn ɣ Tuṛuft d umaḍal. Imnɣi ikrmn lli d sul imaln, ibḍa tt f tiɣzi n usddul n wuzzal, illa NATO ɣ Utaram, tili turfa n Waṛṣu ɣ wiming, Tibḍit tmda s tgrawliwin n 1989, d taḍuṛi n imiri n Birlin, d unfruzzi n Tamunt Tasubyant, ɣaylli iggʷran s uzmyazday n Tuṛuft, iggʷra d nit s yan urdudz imqquṛn.

Izzigz uzmyazday n Tuṛuft s tɣarast tadusturit sɣ usggʷas n 1948 s ussrsl n ugraw n Tuṛuft, ula s umulli anuṛuf (EU) bahra, ig ɣwalli issnbgarn ɣassad taggat n tmizar n tmnẓawt.

**Tuṛuft s uzgzaw**
## Timizar

| Assaɣ n tmurt d ucnyul ns | Tajumma (km²) | Imzdaɣn (2002) | Imzdaɣn g 1 km² | Tamaẓunt |
| --- | --- | --- | --- | --- |
| Uṛuppa n ugmuḍ |
|  Bilaṛuṣ | 207 600 | 10 335 382 | 49,8 | Minsk |
|  Blɣariya | 110 910 | 7 621 337 | 68,7 | Ṣufya |
|  Tagdudant n Čik | 78 866 | 10 256 760 | 130,1 | Brag |
|  Hungarya | 93 030 | 10 075 034 | 108,3 | Budabist |
|  Muldavya | 33 843 | 4 434 547 | 131,0 | Chişinău |
|  Pulandya | 312 685 | 38 625 478 | 123,5 | Warsuwa |
|  Rumanya | 238 391 | 21 698 181 | 91,0 | Bukarist |
|  Rusya | 3 960 000 | 106 037 143 | 26,8 | Musku |
|  Ṣluvakiya | 48 845 | 5 422 366 | 111,0 | Bratislaba |
|  Ukrin | 603 700 | 48 396 470 | 80,2 | Kyib |
| Uṛuppa n ugafa |
|  Aaland | 1 552 | 26 008 | 16,8 | Mariehamn |
|  Danimark | 43 094 | 5 368 854 | 124,6 | Kubenhagen |
|  Iṣṭuniya | 45 226 | 1 415 681 | 31,3 | Tallinn |
|  Tigzirin Faroe (Danmark) | 1 399 | 46 011 | 32,9 | Tórshavn |
|  Finlandya | 336 593 | 5 157 537 | 15,3 | Helsinki |
|  Guernsey | 78 | 64 587 | 828,0 | St Peter Port |
|  Aysland | 103 000 | 307 261 | 2,7 | Reykjavík |
|  Irlanda | 70 280 | 4 234 925 | 60,3 | Dublin |
|  Tigzirt n Man | 572 | 73 873 | 129 1 | Douglas |
|  Jersey | 116 | 89 775 | 773,9 | Saint Helier |
|  Latbya | 64 589 | 2 366 515 | 36,6 | Riga |
|  Litwaniya | 65 200 | 3 601 138 | 55,2 | Filniyus |
|  Nurbij | 324 220 | 4 525 116 | 14,0 | Uṣlu |
|  Swid | 449 964 | 9 090 113 | 19,7 | Sṭukulm |
|  Bṛiṭanya | 244 820 | 61 100 835 | 244,2 | Lanḍun |
| Uṛuppa n unẓul |
|  Albanya | 28 748 | 3 600 523 | 125,2 | Tirana |
|  Anḍura | 468 | 68 403 | 146,2 | Andorra la Vella |
|  Buṣniya Hirzigubiniya | 51 129 | 4 448 500 | 77,5 | Sarayibu |
|  Kṛuwatiya | 56 542 | 4 437 460 | 77,7 | Zagrib |
|  Ğabel Ṭariq (Bṛiṭaniya) | 5,9 | 27 714 | 4 697,3 | Ğabel Ṭariq |
|  Grik | 131 940 | 10 645 343 | 80,7 | Aṭin |
|  Talyan | 301 230 | 58 751 711 | 191,6 | Roma |
|  Sblyun | 504 851 | 45 061 274 | 89,3 | Madrid |
|  Tagdudt n Maciḍunya | 25 333 | 2 054 800 | 81,1 | Skopje |
|  Malta | 316 | 397 499 | 1 257,9 | Valletta |
|  Muntinigṛu | 13 812 | 616 258 | 44,6 | Podgorica |
|  Brtqqiz | 91 568 | 10 084 245 | 110,1 | Liṣbun |
|  San Marino | 61 | 27,730 | 454.6 | San Marino |
|  Sirbya | 88 361 | 9 663 742 | 109,4 | Bilgrad |
|  Ṣlovinya | 20 273 | 1 932 917 | 95,3 | Ljubljana |
|  Lvatican | 0,44 | 900 | 2 045,5 | Lvatikan |
| Uṛuppa n utaram |
|  Uṭṛic | 83 858 | 8 169 929 | 97,4 | Byina |
|  Bljika | 30,510 | 10,274,595 | 336.8 | Bruksel |
|  Fransa | 547 030 | 59 765 983 | 109,3 | Bariz |
|  Lalman | 357 021 | 83 251 851 | 233,2 | Berlin |
|  Liechtenstein | 160 | 32 842 | 205,3 | Vaduz |
|  Luksmburg | 2 586 | 448 569 | 173,5 | Luksembur |
|  Munaku | 1,95 | 31 987 | 16 403,6 | Munaku |
|  Hulanda | 41 526 | 16 318 199 | 393,0 | Amstirdam |
|  Laswis | 41 290 | 7 507 000 | 176,8 | Birn |

## Tisuɣal

Aggur:Tarakalt/Tin imgradn

| **Imnẓawn** |
| --- |
|

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| Marikan | Antarktika | Asya | Urupa | Tafriqt | Usyanya |

 |